CELEX: 62013TN0055
Language: lv
Date: 2013-02-04 00:00:00
Title: Lieta T-55/13: Prasība, kas celta 2013. gada 4. februārī — Formula One Licensing /ITSB — Idea Marketing ( “F1H2O” )

6.4.2013   
            
            
               LV
            
            
               Eiropas Savienības Oficiālais Vēstnesis
            
            
               C 101/22
            
         Prasība, kas celta 2013. gada 4. februārī — Formula One Licensing/ITSB — Idea Marketing (“F1H2O”)
   (Lieta T-55/13)
   2013/C 101/49
   Valoda, kādā sagatavots prasības pieteikums — angļu
   
      Lietas dalībnieki
   
   
      Prasītāja: Formula One Licensing BV (Roterdama, Nīderlande) (pārstāvis — B. Klingberg, advokāts)
   
      Atbildētājs: Iekšējā tirgus saskaņošanas birojs (preču zīmes un dizainparaugi)
   
      Otra dalībniece procesā ITSB Apelāciju padomē: Idea Marketing SA (Lausanne, Šveice)
   
      Prasītājas prasījumi:
   
   
               —
            
            
               atcelt ITSB Apelāciju ceturtās padomes lēmumu lietā R 1247/2011-4;
            
         
               —
            
            
               piespriest atbildētājam atlīdzināt procesā ITSB radušos izdevumus;
            
         
               —
            
            
               piespriest otrai procesa ITSB Apelāciju padomē dalībniecei atlīdzināt procesā ITSB radušos izdevumus.
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: otrs dalībniece procesā ITSB Apelāciju padomē
   
      Attiecīgā Kopienas preču zīme: vārdiska preču zīme “F1H2O” attiecībā uz precēm un pakalpojumiem, kas ietilpst 9., 25., 38. un 41. klasē — Starptautiska reģistrācija Nr. 925 383, kas ir spēkā Eiropas Savienībā
   
      Iebildumu procesā pretstatītās preču zīmes vai apzīmējuma īpašniece: prasītāja
   
      Pretstatītā preču zīme vai apzīmējums: starptautiskās reģistrācijas Nr. 732 134, Lielbritānijas preču zīme Nr. 2277746 B, Kopienas preču zīme Nr. 3 934 387, starptautiska reģistrācija Nr. 845 571, Beniluksa preču zīme Nr. 749 056, Lielbritānijas preču zīme Nr. 2277746 D, Kopienas preču zīme Nr. 631 531, Kopienas preču zīme Nr. 3 429 396, starptautiskās reģistrācijas Nr. 714 320, starptautiskās reģistrācijas Nr. 823 226 un Beniluksa preču zīme Nr. 732 attiecībā uz preču zīmi “F1 et al.” saistībā ar precēm un pakalpojumiem, kas ietilpst 1., 3., 4., 7., 8., 9., 11., 12., 14., 16., 18., 21., 24., 25., 28., 29., 30., 32.–36, 38., 39. un 41.–43. klasē
   
      Iebildumu nodaļas lēmums: noraidīt iebildumus
   
      Apelāciju padomes lēmums: apelācijas sūdzību noraidīt
   
      Izvirzītie pamati: Padomes Regulas Nr. 207/2009 8. panta 1. punkta b) apakšpunkta un 8. panta 5. punkta pārkāpums